Lucius Cornelius Lentulus Crus

Lucius Cornelius Lentulus Crus (mortuus 48 a.C.n.) fuit senator Romanus qui consulatum anno 49 a.C.n. cum Gaio Claudio Marcello gessit. Optimatium factioni favebat  et bello civili Pompei fautor et Caesaris acerrimus inimicus fuit.
De gente
Lucius patricia gente Corneliorum Lentulorum ortus erat.
De cursu honorum
61 a.C.n. Publium Clodium Pulchrum, tum quaestorem, incesti ob violata Bonae Deae sacra accusavitCic., Harusp. 37. ; qui tamen corruptis iudicibus et indignantibus (vel ridentibus) omnibus absolutus est.
58 a.C.n. Praetor opem Ciceroni  adversus Clodium ferre frustra conabatur.
51 a.C.n. Quindecimviratum sacris faciundis  petebat sed contra spem omnium Publius Dolabella ei praelatus estCic., Ad fam. VIII.4.
49 a.C.n. Consul factus cum bellum civile incipiebat, a Caesare in Commentariis accusatur quod  eos qui conditiones pacis proponere cupiebant in senatoriis deliberationibus mensis Ianuarii conviciis minisque a sententiis suis deterrueritBC I,2.
 Cf Plutarchum, Caes. 30-31..

Quid in bello civili gesserit
Mense Ianuario 49 a.C.n. simul cum Pompeio et collega in Campaniam Caesarianas legiones in Italiam inrumpentes effugit, antequam vere ineunte  e Brundisio in Epirum cum plerisque senatoribus et magistratibus traiceret. Eo anno nomen Lentuli cum nomine collegae Marcelli (LENT MAR COS) in quattuor variis denariis Ernest Babelon, Description historique et chronologique des monnaies de la République romaine, 1885 : Claudia 7-10 = Cornelia 64-68 et Neria 1.  Crawford, Roman Republican coinage, 441/1 et 445/1-3. legitur, quorum primus in Sicilia percussus saepe diciturTypi sunt : Caput alatum Medusae in triscelio positum, adpositis tribus spicis frumenti / Iuppiter stans fulmen et aquilam tenens. Triskelion tribus cruribus constat quod ad cognomen Lentuli alludere videtur. Nummus in Museo Britannico (nam trisceles insigne Siciliae erat), ubi fortasse consules brevi morati suntNon necessario : nam Sicilia fortasse tantum ad gloriosa facta maiorum Marcelli referri potest, in primis ad illum Marcellum qui Syracusas secundo bello Punico cepit, et triskelion ad cognomen Lentuli (Crus) adludere liquet (skêlos = crus) antequam in Epirum traicerent. Tres reliqui in Graecia vel in Asia cusi suntTypi hi erant : Caput Saturni / Aquila inter duo militaria signa (per quaestorem Cnaeum Nerium). Nummus apud dioscures.com. - Apollo / Iuppiter stans aquilam et fulmen tenens, altare et stella. Nummus in Museo Britannico - Iovis Pluvii herma / Statua Dianae Ephesiae Nummus in Museo Britannico : etenim Pompeius consules in hanc provinciam miserat ad pecuniam militesque legendos (Lentulus Crus duas legiones ibi legitBC III.4. Flavius Iosephus decretum Lentuli nobis servavit per quod rogante summo sacerdote Hyrcano Iudaeos Ephesios a militia immunes faciebat (Ant. Iud. XIV.225-227) ).  Nec Pompeiani Thessalonicae hiemantes ad annum 48 a.C.n. novos consules designarunt : Lentulus titulo mutato (proconsul, non iam consul dicebatur) eodem munere quo priore anno fungebatur, sed vera potentia penes Pompeium omnis eratDio Cassius 41.43. Quamquam a Caesare temptatus incorruptus remansitVelleius Paterculus II,51. Léonie Hayne (1996).. Pharsaliae pugnae interfuit et post cladem Pompeium in fuga secutus est. A Rhodiis prohibitus ne insulam eorum adiret in Aegyptum pervenit ubi paulo post imperatorem suum trucidatus estBC III.104. Plutarchus, Pompeius 80..

 Notae 

Fontes
 Caesar libro primo De Bello civili capitulis 1-5 necnon libro tertio capitulis 4, 96, 102, 104.
Flavius Iosephus, libro quarto decimo Antiquitatum Iudaicarum 228-232
Plutarchus, Caesar 34-35.
 Pompeius 59, 73, 80.
 Caesar 30-31.
 Velleius Paterculus, libro secundo Historiae Romanae capitulo 51.

 Plura legere si cupis 
Léonie Hayne,  'Caesar and Lentulus Crus', Acta Classica 1996(39) : 72-76. 

 Nexus externi 
Nummi Lentuli Cruris in Museo Britannico



Categoria:Consules
Lentulus Crus, Lucius
Categoria:Necati
Categoria:Victimae Belli Civilis (49-45 a.C.n.)